WABetaInfo पर दी गई फोटो पर गौर करें तो इस नए फीचर के तहत अगर फेक बताई गई लिंक को यूज़र खोलने की कोशिश करते हैं तो उन्हें वॉट्सऐप अपनी ओर से सावधान करते हुए मैसेज देगा, जिसमें लिखा होगा “This link contains unusual characters। It may be trying to appear as another site।” इसके साथ ही WhatsApp के जरिये फेक न्यूज़ फैलने को लेकर सरकार ने भी गंभीर चिंता जताई है, जिसके बाद वॉट्सऐप ने कहा है कि वह इस पर स्टडी कराएगी कि भारत में उसके मंच पर अफवाहें आग की तरह तेजी से क्यों फैल रही हैं। गौरतलब है कि व्हाट्सऐप के भारत में 20 करोड़ से ज्यादा मंथली एक्टिव यूजर्स हैं।